ช่วยสรุปเรื่อง ไอโซคาร์บอกซาซิด  ได้ไหม
ไอโซคาร์บอกซาซิด Isocarboxazid ไอโซคาร์บอกซาซิดมีสรรพคุณ คุณสมบัติ อย่างไร ไอโซคาร์บอกซาซิดมีกลไกการออกฤทธิ์อย่างไร ไอโซคาร์บอกซาซิดมีรูปแบบการจัดจำหน่ายอย่างไร ไอโซคาร์บอกซาซิดมีขนาดรับประทานอย่างไร เมื่อมีการสั่งยาควรแจ้งแพทย์พยาบาลและเภสัชกรอย่างไร หากลืมรับประทานยาควรทำอย่างไร ไอโซคาร์บอกซาซิดมีผลไม่พึงประสงค์อย่างไร มีข้อควรระวังการใช้ไอโซคาร์บอกซาซิดอย่างไร ไอโซคาร์บอกซาซิดมีปฏิกิริยาระหว่างยากับยาตัวอื่นอย่างไร ควรเก็บรักษาไอโซคาร์บอกซาซิดอย่างไร ไอโซคาร์บอกซาซิดมีชื่ออื่นอีกไหม ผลิตจากบริษัทอะไรบ้าง ยารักษาโรค Pharmaceutical drug ข้อปฏิบัติพื้นฐานในการใช้ยาทุกชนิด โรคจิต Psychosis โรคซึมเศร้า Major Depressive Disorder หรือ MDD ความเครียด ภาวะซึมเศร้า และโรคซึมเศร้า Stress Depression and Depressive disorder โรควิตกกังวล Anxiety Disorder ยาไอโซคาร์บอกซาซิด Isocarboxazid เป็นยาที่อยู่ในกลุ่ม Nonselective MAO-AMAO-B inhibitors Nonselective monoamine oxidase AMonoamine oxidase B inhibitors ยาที่เกี่ยวข้องกับการทำงานของสารสื่อประสาท Dopamine ทางคลีนิกนำมาใช้รักษาอาการโรคซึมเศร้าและภาวะวิตกกังวล นอกจากนี้ยังมีการวิจัยต่อเนื่องเพื่อใช้ยานี้รักษาอาการของโรคพาร์กินสัน อาการความจำเสื่อมชนิดอัลไซเมอร์ Alzheimers disease ยาไอโซคาร์บอกซาซิดจะออกฤทธิ์ที่สมองช่วยเพิ่มและปรับสมดุลของสารสื่อประสาททำให้อารมณ์ความรู้สึกกลับมาดีขึ้นจนใกล้เคียงปกติ รูปแบบยาแผนปัจจุบันของยานี้จะเป็นยาชนิดรับประทาน ตัวยาจะถูกเปลี่ยนแปลงโครงสร้างที่อวัยวะตับและขับออกจากร่างกายโดยผ่านมาทางปัสสาวะ เหตุผลประกอบที่แพทย์จะพิจารณาก่อนจ่ายยานี้ให้กับผู้ป่วยได้แก่ ผู้ป่วยเคยแพ้ยานี้หรือไม่ มีประวัติโรคความดันโลหิตสูง โรคหลอดเลือดสมอง โรคหัวใจ โรคตับ โรคไตมีอาการปวดศีรษะรุนแรง หรือมีอาการของโรคจิตเภทหรือไม่ ชอบรับประทานอาหารประเภทชีสเนยแข็ง Cheese หรืออาหารที่มีส่วนประกอบของ Tyramine สารที่ได้จากกรดอะมิโนชนิด Tyrosine สูงเช่น เนื้อสัตว์ต่างๆ หรือดื่มกาแฟทุกวัน ติดสุราหรือไม่ สารอาหารและเครื่องดื่มดังกล่าว ล้วนส่งผลกระทบต่อการใช้ยานี้ทั้งสิ้น มีการใช้ยาลดน้ำหนักเช่น Phentermine หรือใช้ยาลดความดันโลหิตประเภท HCTZ หรือยาอื่นเช่น Bupropion Buspironeยารักษาทางจิตเวช Carbamazepine Cyclobenzaprineยาคลายกล้ามเนื้อ ยากลุ่ม Serotonin reuptake inhibitor SSRI ยากลุ่ม Serotonin-norepinephrine SNRI หรือ Tricyclic-Tetracyclic antidepressant TCAs รวมถึงยาอื่นๆ อยู่หรือไม่ ผู้ป่วยเพิ่งได้รับยากลุ่ม MAOI เมื่อ 14 วันที่ผ่านมาหรือไม่ หากเป็นสตรีมีภาวะตั้งครรภ์หรืออยู่ในภาวะให้นมบุตรหรือไม่ ทั้งนี้หลังจากผู้ป่วยได้รับยานี้แล้ว มีข้อมูลบางประการที่แพทย์จะชี้แจงและสร้างความเข้าใจระหว่างการใช้ยานี้เช่น อาจมีอาการวิงเวียน ง่วงนอนในระหว่างที่ใช้ยานี้ ดังนั้นควรหลีกเลี่ยงการขับขี่ยวดยานพาหนะต่างๆหรือทำงานกับเครื่องจักร เลี่ยงการดื่มสุราเครื่องดื่มแอลกอฮอล์ด้วยจะส่งผลให้อาการวิงเวียนเกิดได้มากยิ่งขึ้น การใช้ยานี้ในการรักษาอาจต้องใช้เวลา 3 - 6 สัปดาห์จึงเริ่มเห็นประสิทธิผลในการรักษา เด็ก วัยรุ่น เยาวชนที่ใช้ยานี้ มีโอกาสเสี่ยงที่จะรู้สึกอยากทำร้ายตัวเองหรือถึงขั้นฆ่าตัวตาย ต้องเพิ่มความระมัดระวังเป็นอย่างมากหากต้องใช้ยานี้กับผู้ป่วยกลุ่มนี้ ยานี้อาจทำให้เกิดภาวะความดันโลหิตสูงได้ ผู้ป่วยควรหลีกเลี่ยงอาหารประเภทชีสและไวน์แดง การรับประทานยานี้ผิดขนาดโดยรับประทานมากเกินไปจะมีอาการตัวสั่น วิตกกังวล หนาวสั่น สับสน อึดอัดหายใจไม่ออกหายใจลำบาก จนถึงขั้นโคม่า ดังนั้นเพื่อความปลอดภัยในการใช้ยาไอโซคาร์บอกซาซิด ผู้ป่วยหรือญาติผู้ป่วยต้องคอยกำกับการใช้ยาอย่างถูกต้องเคร่งครัด ไม่หยุดยานี้หรือปรับขนาดการใช้ยานี้ด้วยตนเองโดยเด็ดขาด ไอโซคาร์บอกซาซิดมีสรรพคุณ คุณสมบัติ อย่างไร ยาไอโซคาร์บอกซาซิดมีสรรพคุณข้อบ่งใช้เพื่อรักษาโรคซึมเศร้า ไอโซคาร์บอกซาซิดมีกลไกการออกฤทธิ์อย่างไร กลไกการออกฤทธิ์ของยาไอโซคาร์บอกซาซิดคือ ตัวยาจะช่วยเพิ่มระดับ Biogenic amines สารที่ได้จากอาหารประเภทต่างๆเช่น นม ผัก ผลไม้ เนื้อสัตว์ ที่เกี่ยวข้องกับการทำงานของระบบประสาทและการสร้างฮอร์โมนต่างๆ ในสมอง และเกิดการปรับสมดุลของสารสื่อประสาทเสียใหม่ ส่งผลให้การทำงานของระบบประสาทกลับมาใกล้เคียงปกติ และแสดงผลของการรักษาตามสรรพคุณ ไอโซคาร์บอกซาซิดมีรูปแบบการจัดจำหน่ายอย่างไร ยาไอโซคาร์บอกซาซิดมีรูปแบบการจัดจำหน่ายเป็นยาเม็ดชนิดรับประทาน ขนาด 10 มิลลิกรัมเม็ด ไอโซคาร์บอกซาซิดมีขนาดรับประทานอย่างไร ยาไอโซคาร์บอกซาซิดมีขนาดรับประทานเช่น ผู้ใหญ่ เริ่มต้นรับประทานครั้งละ 10 มิลลิกรัมวันละ 2 ครั้งเช้า - เย็นในระยะ 2 - 4 วัน แพทย์อาจปรับขนาดรับประทานเป็น 40 มิลลิกรัม และแพทย์อาจเพิ่มขนาดรับประทานอีก 20 มิลลิกรัมสัปดาห์ตามการตอบสนองต่อยานี้ของผู้ป่วย ขนาดรับประทานยานี้สูงสุดไม่เกิน 60 มิลลิกรัมวัน ซึ่งเมื่อการตอบสนองต่อการรักษาได้ผลดีเป็นที่พอใจ แพทย์จะค่อยๆปรับลดขนาดรับประทานลง โดยควบคุมขนาดการใช้ยาที่ปลอดภัยต่อผู้ป่วยมากที่สุด ทั้งนี้ขนาดรับประทานที่ใช้คงระดับการรักษาอยู่ที่ 40 มิลลิกรัมวัน เด็ก การใช้ยานี้ในเด็กต้องขึ้นอยู่กับดุลยพินิจของแพทย์ผู้รักษาและใช้เป็นกรณีไปเท่านั้น หมายเหตุ สามารถรับประทานยาก่อนหรือพร้อมอาหารก็ได้ ขนาดยาและระยะเวลาในการใช้ยาที่ระบุในบทความนี้เป็นเพียงตัวอย่างหนึ่งเท่านั้น ไม่สามารถใช้ทดแทนคำสั่งใช้ยาของแพทย์ได้ การใช้ยาที่เหมาะสมควรต้องปรึกษาแพทย์หรือเภสัชกรก่อนเสมอ เมื่อมีการสั่งยาควรแจ้งแพทย์พยาบาลและเภสัชกรอย่างไร เมื่อมีการสั่งยาทุกชนิดรวมถึงยาไอโซคาร์บอกซาซิด ผู้ป่วยควรแจ้งแพทย์พยาบาลและ เภสัชกรดังนี้ ประวัติแพ้ยาทุกชนิดเช่น กินยาแล้วคลื่นไส้มาก ขึ้นผื่น หรือแน่นหายใจติดขัดหายใจลำบาก มีโรคประจำตัวต่างๆรวมทั้งกำลังกินยาอะไรอยู่ เพราะยาไอโซคาร์บอกซาซิดอาจส่งผลให้อาการของโรคเหล่านั้นรุนแรงขึ้น หรือเกิดปฏิกิริยาระหว่างยากับยาอื่นๆที่กินอยู่ก่อน หากเป็นสุภาพสตรีควรแจ้งว่าอยู่ในภาวะตั้งครรภ์หรือกำลังให้นมบุตร เพราะยาหลายประเภทสามารถผ่านทางน้ำนมหรือรกและเข้าสู่ทารก จนก่อให้เกิดผลข้างเคียงได้ หากลืมรับประทานยาควรทำอย่างไร หากลืมรับประทานยาไอโซคาร์บอกซาซิดสามารถรับประทานเมื่อนึกขึ้นได้ ถ้าเวลาใกล้เคียงกับการรับประทานยาในมื้อถัดไป ไม่จำเป็นต้องเพิ่มปริมาณยาเป็น 2 เท่า อย่างไรก็ตามเพื่อประสิทธิผลของการรักษา ควรรับประทานยาไอโซคาร์บอกซาซิดให้ตรงเวลา ไอโซคาร์บอกซาซิดมีผลไม่พึงประสงค์อย่างไร ยาไอโซคาร์บอกซาซิดอาจก่อให้เกิดผลไม่พึงประสงค์ ผลข้างเคียงอาการข้างเคียง กับผู้ป่วยหรือไม่ก็ได้ ทั้งนี้ขึ้นอยู่กับการตอบสนองของร่างกายผู้ป่วยและขนาดของยาที่รับประทานเข้าไปโดยอาการข้างเคียงที่พบได้เช่น ก. อาการข้างเคียงที่พบได้บ่อย เช่น ท้องผูก ปากแห้ง ข. อาการข้างเคียงที่พบได้แต่น้อย เช่น ความต้องการทางเพศถดถอย ง่วงนอน แต่อาจนอนไม่หลับ ผู้ป่วยบางรายอาจพบผื่นคันขึ้นตามผิวหนัง หรือผิวหนังมีรอยคล้ายรอยไหม้ อนึ่งหากพบอาการข้างเคียงที่มีผลต่อการดำรงชีวิตประจำวัน ควรกลับมาพบแพทย์มาโรงพยาบาลเพื่อแพทย์พิจารณาปรับแนวทางการรักษา มีข้อควรระวังการใช้ไอโซคาร์บอกซาซิดอย่างไร มีข้อควรระวังการใช้ไอโซคาร์บอกซาซิดเช่น ห้ามใช้กับผู้ที่แพ้ยานี้ ห้ามปรับขนาดรับประทานหรือหยุดยานี้ด้วยตนเอง การใช้ยานี้กับผู้ที่มีอายุต่ำกว่า 16 ปีลงมาต้องเป็นคำสั่งจากแพทย์ผู้รักษาเท่านั้น การใช้ยานี้กับเด็ก สตรีตั้งครรภ์ สตรีที่อยู่ในภาวะให้นมบุตร ต้องได้รับคำสั่งจากแพทย์ผู้รักษาเท่านั้น ระหว่างการใช้ยานี้ต้องคอยตรวจสอบความผิดปกติของความดันโลหิตร่วมด้วย หากพบอาการหัวใจเต้นผิดปกติ ปวดศีรษะบ่อยมาก ซึ่งเป็นสัญญาณของความดันโลหิตสูง ให้หยุดใช้ยาแล้วกลับมาพบแพทย์มาโรงพยาบาลโดยเร็ว เพื่อแพทย์พิจารณาปรับแนวทางการรักษา ระหว่างการใช้ยานี้ควรหลีกเลี่ยงอาหารประเภทโปรตีนสูงเช่น โปรตีนสกัด ตับ ผลไม้ตากแห้ง ชีส โยเกิร์ต เบียร์ เป็นต้น ระวังการใช้ยานี้กับผู้สูงอายุด้วยจะทำให้เกิดภาวะความดันโลหิตสูงและมีภาวะอุณหภูมิของร่างกายเพิ่มขึ้น หากพบอาการแพ้ยาเช่น มีผื่นขึ้นเต็มตัว อึดอัดหายใจไม่ออกหายใจลำบากให้หยุดการใช้ยานี้ทันทีพร้อมกับนำตัวผู้ป่วยส่งโรงพยาบาลโดยเร็วทันทีฉุกเฉิน ห้ามแบ่งยาให้ผู้อื่นใช้ ห้ามใช้ยาหมดอายุ ห้ามเก็บยาหมดอายุ อนึ่ง ทุกคนต้องตระหนักถึงความปลอดภัยจากการใช้ ยา ที่รวมถึงยาแผนปัจจุบันทุกชนิด รวมยาไอโซคาร์บอกซาซิดด้วย ยาแผนโบราณทุกชนิดและสมุนไพรต่างๆเสมอ เพราะยามีทั้งให้คุณและให้โทษ ดังนั้นเมื่อมีการใช้ยาทุกครั้งควรต้องปฏิบัติตามข้อปฏิบัติพื้นฐานในการใช้ยาทุกชนิดเสมออ่านเพิ่มเติมได้ในเว็บ haamor.com บทความเรื่อง ข้อปฏิบัติพื้นฐานในการใช้ยาทุกชนิด รวมทั้งควรต้องปรึกษาเภสัชกรประจำร้านขายยาก่อนซื้อยาใช้เองเสมอด้วยเช่นกัน ไอโซคาร์บอกซาซิดมีปฏิกิริยาระหว่างยากับยาตัวอื่นอย่างไร ยาไอโซคาร์บอกซาซิดมีปฏิกิริยาระหว่างยากับยาตัวอื่นเช่น การใช้ยาไอโซคาร์บอกซาซิดร่วมกับยา Hydrocodone อาจทำให้เกิดอาการข้างเคียงที่รุนแรงติดตามมาเช่น หายใจไม่ออกหายใจลำบาก ความดันโลหิตต่ำ เป็นลม มีภาวะโคม่า ดังนั้นจึงควรหลีกเลี่ยงการใช้ยาร่วมกัน ห้ามใช้ยาไอโซคาร์บอกซาซิดร่วมกับยากลุ่ม MAOIs ด้วยจะทำให้เกิดภาวะความดันโลหิตสูงมากจนถึงขั้นเป็นอันตรายกับผู้ป่วย การใช้ยาไอโซคาร์บอกซาซิดร่วมกับยา Chlorpheniramine จะทำให้เกิดอาการข้างเคียงเพิ่มมากขึ้นเช่น วิงเวียน ง่วงนอน ตาพร่า ปากแห้ง ท้องผูก หน้าแดง เหงื่อออกน้อย เป็นต้น หากไม่มีความจำเป็นใดๆควรหลีกเลี่ยงการใช้ยาร่วมกัน ห้ามใช้ยาไอโซคาร์บอกซาซิดร่วมกับยา Ergotamine ด้วยจะทำให้เกิดภาวะ Serotonin syndrome และมักพบเห็นอาการประสาทหลอน เกิดลมชัก รู้สึกสับสน ความดันโลหิตผิดปกติ จังหวะการเต้นของหัวใจเปลี่ยนแปลง มีไข้ ตาพร่า คลื่นไส้ อาเจียน เป็นต้น ควรเก็บรักษาไอโซคาร์บอกซาซิดอย่างไร ควรเก็บยาไอโซคาร์บอกซาซิดที่อุณหภูมิระหว่าง 20 - 25 องศาเซลเซียส
ไอโซคาร์บอกซาซิด เป็นยาที่อยู่ในกลุ่ม Nonselective MAO-AMAO-B inhibitors Nonselective monoamine oxidase AMonoamine oxidase B inhibitors การทำงานของสารสื่อประสาท Dopamine นำมาใช้รักษาอาการโรคซึมเศร้าและภาวะวิตกกังวล รักษาอาการของโรคพาร์กินสัน อาการความจำเสื่อมชนิดอัลไซเมอร์ ออกฤทธิ์ที่สมองช่วยเพิ่มและปรับสมดุลของสารสื่อประสาททำให้อารมณ์ความรู้สึกกลับมาดีขึ้นจนใกล้เคียงปกติ ยาจะถูกเปลี่ยนแปลงโครงสร้างที่อวัยวะตับและขับออกจากร่างกายโดยผ่านมาทางปัสสาวะ อาจมีอาการวิงเวียน ง่วงนอนในระหว่างที่ใช้ยานี้ ลี่ยงการดื่มสุราเครื่องดื่มแอลกอฮอล์ด้วยจะส่งผลให้อาการวิงเวียนเกิดได้มากยิ่งขึ้นยานี้ในการรักษาอาจต้องใช้เวลา 3 - 6 สัปดาห์จึงเริ่มเห็นประสิทธิผลในการรักษา ทำให้เกิดภาวะความดันโลหิตสูง ผู้ป่วยควรหลีกเลี่ยงอาหารประเภทชีสและไวน์แดง กลไกการออกฤทธิ์ของยาไอโซคาร์บอกซาซิดคือ ตัวยาจะช่วยเพิ่มระดับ Biogenic amines ที่เกี่ยวข้องกับการทำงานของระบบประสาทและการสร้างฮอร์โมนต่างๆ ในสมอง และเกิดการปรับสมดุลของสารสื่อประสาท ส่งผลให้การทำงานของระบบประสาทกลับมาใกล้เคียงปกติ อาการข้างเคียงที่พบได้บ่อย เช่น ท้องผูก ปากแห้ง อาการข้างเคียงที่พบได้แต่น้อย เช่น ความต้องการทางเพศถดถอย ง่วงนอน หากพบอาการหัวใจเต้นผิดปกติ ปวดศีรษะบ่อยมาก ซึ่งเป็นสัญญาณของความดันโลหิตสูง ให้หยุดใช้ยาแล้วกลับมาพบแพทย์
จิตเวชศาสตร์ (จิตเวชศาสตร์) - Psychiatry,อายุรศาสตร์ (อายุรศาสตร์) - Internal Medicine,เภสัชวิทยา Pharmacology